Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: engedély kiadására irányul, akkor az 1957. évi IV. törvény elõírásait kell alkalmazni az ügyintézési
Paragraph Index: 564

s) az eljáráshoz kapcsolódó, a Hatóság által kiadott engedély(ek), az Engedélyes által korábban benyújtott dokumentáció megnevezését és azonosítóit. 6.021. A 2. biztonsági osztályba sorolt biztonsági programozható rendszerek létesítése, vagy megváltoztatása (átalakítása), továbbá az elvi átalakítási engedély módosítását eredményezõ változtatás esetén az engedélykérelmet, a biztonsági funkció megvalósításában bekövetkezõ változások megfelelõségét megalapozó dokumentáció független felülvizsgálatáról és értékelésérõl készült szakértõi véleményt az engedélykérelemhez mellékelni kell. A szakvéleményt olyan szakember vagy szakmai szervezet készítheti el, aki rendelkezik a témára vonatkozó szakértelemmel, ismeri az atomerõmû technológiáját, tervezési alapját, a biztonsági elemzéseket, valamint a hatályos jogszabályi elõírásokat (beleértve a Nukleáris Biztonsági Szabályzatokat is). Az ellenõrzést végzõ legyen független mind a tervdokumentációt készítõ szervezettõl, mind az atomerõmû Engedélyesétõl. 6.022. A kérelmet megalapozó dokumentációt a tartalmi követelményekben megfogalmazott elvárások szerint, a kiviteli tervezés alapjául szolgáló részletességben és mélységben (rendszerterv), a hatósági engedélyezési hatáskörbe tartozó terjedelemben kell elkészíteni. A dokumentációnak biztosítania kell a követelmények és elõírások teljesülésének, továbbá a teljesüléshez szükséges mûszaki és adminisztratív tevékenységek megfelelõségének független felülvizsgálhatóságát is. 6.3. GYÁRTÁSI ENGEDÉLY 6.3.1. Az engedély érvényessége 6.023. A jogerõs gyártási engedély az abban rögzített feltételek teljesülése esetén az atomerõmûben felhasználásra kerülõ biztonsági programozható rendszer vagy részegységei gyártására, a felhasználói szoftverének elõállítására, a hardver és szoftver elemek rendszerbe integrálására, a biztonsági programozható rendszer vagy részegység gyártómûvi vizsgálati programjának végrehajtására, valamint a bevizsgált gyártmány telephelyre történõ beszállítására jogosít fel. 6.024. Biztonsági programozható rendszerek és részegységek nagyobb darabszámban való alkalmazására a Hatóság gyártási típus engedélyt adhat ki. 6.025. Az engedély határozott ideig érvényes, idõtartamát a Hatóság a gyártási tevékenység egyediségét, a programozható rendszer biztonsági fontosságát, a gyártás elõkészítéséhez és elvégzéséhez szükséges idõt figyelembe véve határozza meg. Az engedély – a jogszabályi elõírások változatlansága esetén – egy alkalommal meghosszabbítható a meghosszabbítandó engedély érvényességével legfeljebb azonos idõtartammal. 6.026. Az engedély lejártát vagy érvénytelenné válását követõen a hatályos jogszabályi elõírások szerinti új eljárásban kell kezdeményezni az új engedély megszerzését. 6.3.2. Tartalmi követelmények 6.027. Az engedélyezési eljárás során a Hatóság azt vizsgálja, hogy a tervezett tevékenység megvalósítása során és annak megvalósulását követõen teljesülnek-e a biztonsági programozható rendszerrel vagy részegységgel szemben támasztott biztonsági követelmények. Az engedélykérelemnek tartalmaznia kell:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes